Jaroslavl

**Jaroslavl** () on kaupunki Venäjällä 250 kilometriä Moskovasta koilliseen. Kaupungin keskusta, joka on Unescon maailmanperintökohde, sijaitsee Volga- ja Kotorosljokien yhtymäkohdassa. Vuonna 2012 Jaroslavlin asukasluku oli 597&nbsp;161. Jaroslavlin kaupunki on ollut Jaroslavlin alueen hallinnollinen keskus vuodesta 1936.

Jaroslavl on teollisuuskeskus, jonka merkittävimmät elinkeinot ovat kemian-, koneenrakennus-, öljynjalostus- ja tekstiiliteollisuus. Jaroslavl on myös tärkeä taloudellinen ja kulttuurinen keskus. Kaupungin rautatieasemista merkittävin on Jaroslavlin päärautatieasema.

## Historia
Jaroslavl on Venäjän vanhimpia kaupunkeja. Ensimmäiset kirjalliset maininnat siitä ovat vuodelta 1071. Kaupungin perustajana pidetään Kiovan ruhtinas Jaroslav I Viisasta. Vuonna 1010 kaupunki syntyi Volgan rannalle kohtaan, jossa joki yhtyy Kotorosl-jokeen. Jaroslav Viisas nimesi kaupungin itsensä mukaan. Tarkoituksena oli taata Koillis-Venäjän suurimman kaupungin Rostov Velikin turvallisuus uuden linnoitetun kaupungin avulla.

Jaroslavl oli itsenäisen ruhtinaskunnan pääkaupunki 1218–1471, kunnes se joutui Moskovan alaisuuteen. Kaupungin valloittivat vuonna 1238 tataarit, vuonna 1332 Iivana I Kalita ja vuonna 1371 Novgorod. Näistä hyökkäyksistä Jaroslavl toipui kuitenkin nopeasti. Kaupan avautuminen länteen 1500-luvulla toi Volgan ja Moskova-Arkangel kauppareitin risteyskohdassa sijaitsevaan kaupunkiin vaurautta. Jaroslavlin vuonna 1722 perustettu manufaktuuri oli varhaisimpia ja suurimpia tekstiilitehtaita Venäjällä ja 1700-luvun loppuun mennessä kaupungista oli tullut tärkeä teollisuuskeskus.

Jaroslavl on ollut jo kauan arvostettu kulttuurikeskus. Kaupunkia pidetään hyvänä esimerkkinä Katariina Suuren aikana toimeenpannusta Venäjän keisarikunnan kaupunkisuunnittelun muutoksesta. Jaroslavlin historiallinen osa monine 1600–1700-luvun kirkkoineen on liitetty Unescon maailmanperintökohteisiin. 1700-luvulla perustettiin Spaso-Preobraženski-luostarissa Koillis-Venäjän ensimmäinen oppilaitos, jossa oli kattava kreikankielisten ja muinaisitäslaavinkielisten kirjojen kokoelma. Jaroslavliin perustettiin Venäjän ensimmäinen ammattiteatteri vuonna 1750 ja vuonna 1786 siellä alettiin julkaista maan ensimmäistä maaseutusanomalehteä.

## Kulttuuri ja urheilu
Jaroslavl on yksi Venäjän kultaisen renkaan matkailukaupunkeja.

Jaroslavlilaisen jääkiekkoseuran Lokomotiv Jaroslavl lähes koko joukkue kuoli vuoden 2011 lento-onnettomuudessa. Jaroslavlissa on toinenkin jalkapalloseura FK Šinnik Jaroslavl.

## Ystävyyskaupungit
Jaroslavlin ystävyyskaupunkeja ovat:

*  Burlington, Vermont, Yhdysvallat
*  Coimbra, Portugali
*  Exeter, Britannia
*  Hanau, Hessen, Saksa
*  Kassel, Hessen, Saksa
*  Poitiers, Ranska

## Kuvia

Kuva:Oblast-governement-yar.jpg|Jaroslavlin alueen hallintorakennus.
Kuva:Volkov theater in Yaroslavl14.2.JPG|Teatteritalo (Volkov).
Kuva:Yar vokzal.JPG|Jaroslavlin päärautatieasema (Jaroslavl Glavnyi).
Kuva:Yaroslavl river station 2010.jpg|Jokiliikenteen satama ("jokiasema").
Kuva:Yaroslavl planetarium 5.JPG|Jaroslavlin planetaario.
Kuva:Entrance into the central church of the Church of St. John the Precursor from the gallery (Prokudin-Gorsky).jpg|Koristeellinen sisäänkäynti Johannes Kastajan katedraalin pääkirkkoon (1671-1687).
Kuva:JOF040-John-Baptist-Church-Tolchkovo-Yaroslavl.jpg|Johannes Kastajan "tiilibarokkia" edustava katedraali (1671-1687) Jaroslavlissa. Kirkko on osa historiallisen Jaroslavlin maailmanperintökohdetta.



File:1000 Roubles 2010 back.jpg|Jaroslavlin Johannes Kastajan katedraali on kuva-aiheena tuhannen ruplan setelissä.


## Lähteet

## Aiheesta muualla

*Rossija g. Jaroslavl 2000 g.  Kuvagalleria. photostranger.com